Vážený študent,

spoločnosť StankoTech, s. r. o., sa dlhodobo zaoberá automatizáciou výrobných procesov a riešením technických zadaní pre našich klientov v automobilovom a strojárskom priemysle. Súčasťou rozvoja spoločnosti StankoTech je aj personálny rast a vytváranie a obsadzovanie nových pozícií ako je konštruktér strojných zariadení, procesný inžinier a programátor softwaru pre riadenie strojov. Na uvedené pozície sú kladené nasledujúce požiadavky.

**Konštruktér:**

- konštruovanie jednoúčelových strojov pre automatizáciu výrobných procesov   
- modelovanie 3D zostáv   
- vytváranie detailných výkresov a ich tlačenie  
- vypracovanie zoznamu nakupovaných dielov   
- vypracovanie výkresovej dokumentácie

**Programátor:**

- vývoj softvéru pre PLC a zobrazovacie jednotky  
- komunikácia a ovládanie prídavných zariadení  
- oživovanie automatizačných zariadení a ich uvádzanie do prevádzky  
- sprevádzanie výroby a odstraňovanie porúch, vzdialená správa a zber dát  
- optimalizácia programov a výrobných procesov  
- vytváranie technickej dokumentácie k zadaným projektom  
- technické poradenstvo

**Procesný inžinier:**

* vedenie projektov pri vývoji a výrobe jednoúčelových strojov a zariadení pre automobilový

priemysel

* komunikácia so zákazníkom, zmenové riadenie, zhotovovanie termín plánov
* komunikácia s výrobou a vývojovým oddelením
* zlepšovanie procesov
* odovzdávanie projektov
* reprezentovanie firmy

**Osobnostné predpoklady:**

* ochota učiť sa
* komunikatívnosť
* flexibilita
* technické cítenie
* pracovné nasadenie
* samostatnosť
* tímová práca

Spoločnosť StankoTech, s. r. o., je slovenská spoločnosť s dlhoročnou tradíciou v oblasti návrhu, konštrukcie a výroby jednoúčelových strojov a automatizácie výrobných procesov. V prípade, že Vás uvedená ponuka oslovila, zašlite nám Váš životopis na nižšie uvedené kontakty. Kontaktovať budeme len vybraných uchádzačov, ktorých pozveme na osobné stretnutie do spoločnosti.